Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6449

c) Szelektív: az egyedi S-módú válaszjeladók felderítésére és az egyedi S-módú válaszjeladókkal való kommunikációra. Az egyes lekérdezésekre választ csak a lekérdezés által egyedileg megcímzett válaszjeladóktól kapnak. 1. Megjegyzés. – Az A/C-módú válaszjeladókat az S-módú lekérdezések elnyomják, és ezek nem válaszolnak. 2. Megjegyzés. – 25 lehetséges lekérdezési (fedélzetre irányuló adattovábbítás) formátum és 25 lehetséges S-módú válasz (fedélzetről leadott adattovábbítás) formátum van. A formátum meghatározásokat lásd a 3.1.2.3.2 pont, 3-7 és 3-8 ábrákon. 2.1.2.1.1 Ajánlás. – Az igazgatásoknak a megfelelő nemzeti és nemzetközi hatóságokkal kell koordinálni a másodlagos légtérellenőrző radarrendszer azon megvalósítási szempontjait illetően, amelyek lehetővé teszik annak optimális használatát. Megjegyzés. – Hogy lehetővé tegyék azoknak a földi berendezéseknek a hatékony működését, amelyeket az egymáshoz közeli lekérdező berendezéseknek a légijármű válaszjeladó által adott nemkívánt válaszaiból adódó zavarok kiküszöbölésére terveztek (aszinkron impulzus jelek elnyomására szolgáló berendezések), az Államoknak szüksége lehet koordinált tervek kialakítására az impulzusismétlődési frekvenciák (PRF) kijelölésére vonatkozóan a másodlagos légtérellenőrző radar lekérdező berendezésekhez. 2.1.2.1.2 A lekérdező azonosító (II) kódok kijelölése, ahol a repülési információs körzetek nemzetközi határain keresztül átlapoló lefedési területeken szükséges, körzeti léginavigációs egyezmények tárgyát kell, hogy képezze. 2.1.2.1.3 A légtérellenőrző azonosító (SI) kódok kijelölése, ahol az átlapoló lefedési területeken szükséges, körzeti léginavigációs egyezmények tárgyát kell, hogy képezze. Megjegyzés. – Az SI kizárási eszköz nem használható, hacsak a fedési távolságon belül az összes Smódú válaszjeladó nincs erre a célra alkalmassá téve. 2.1.2.2 A-módú és C-módú lekérdezéseket biztosítani kell. Megjegyzés. – Ezt a követelményt kielégíthetik azok a közös módú lekérdezések, amelyek A-módú és Cmódú válaszokat váltanak ki A/C-módú válaszjeladóktól. 2.1.2.3 Ajánlás. – Azokon a területeken, ahol a Légiforgalmi irányítási rendszer hatékonyságának növeléséhez korszerűsített légijármű azonosítás szükséges, az S-módú lehetőséggel bíró másodlagos légtérellenőrző radar földi berendezéseknek légijármű azonosító képességgel kell rendelkezniük. Megjegyzés. – Az S-módú adatkapcsolaton keresztül történő légijármű azonosítás jelentés biztosítja az alkalmasan felszerelt légijármű egyértelmű azonosítását. 2.1.2.4 Oldalszirom elnyomását szabályozó lekérdezés 2.1.2.4.1 Oldalszirom elnyomást a 3.1.1.4 és 3.1.1.5 pontok rendelkezéseivel összhangban kell biztosítani minden A-módú, C-módú és közös módú lekérdezésnél. 2.1.2.4.2 Oldalszirom elnyomást a 3.1.2.1.5.2.1 pont rendelkezéseivel összhangban kell biztosítani minden csak S körhívás módú lekérdezésnél. 2.1.3 Válaszjeladó válasz módok (levegő-föld) 2.1.3.1 A válaszjeladóknak az A-módú lekérdezésekre a 3.1.1.7.12.1 pont rendelkezéseinek megfelelően, a C-módú lekérdezésekre a 3.1.1.7.12.2 pont rendelkezéseinek megfelelően kell válaszolniuk. Megjegyzés. – Ha nyomásmagasság információ nem áll rendelkezésre, a válaszjeladók a C-módú lekérdezésekre csak keretimpulzusokkal válaszolnak. 2.1.3.1.1 Az S-módú válaszokban foglalt nyomásmagasság jelentéseket a 3.1.1.7.12.2 pontban meghatározottak szerint kell származtatni. Megjegyzés. – A 3.1.1.7.12.2 a C-módú válaszokra vonatkozik, és többek között megadja, hogy a Cmódú nyomásmagasság jelentéseket az 1013,25 hektopascal szabványos nyomásbeállításra vonatkoztassák. A 2.1.3.1.1 pont szándékozik biztosítani, hogy ne csak a C-módú válaszjeladók, hanem az összes válaszjeladó korrigálatlan nyomásmagasságot jelentsen. 2.1.3.2 Ahol a C-módú automatikus nyomásmagasság továbbítási képesség szükségességét egy megadott légtéren belül megállapították, a válaszjeladóknak, amikor a szóban forgó légtéren belül kerülnek használatra, a C-módú lekérdezésekre nyomásmagasság kódolással kell válaszolniuk az információ impulzusokban. 2.1.3.2.1 1999. Január 1-jétől minden válaszjeladónak tekintet nélkül a légtérre, amelyben használni fogják, a C-módú lekérdezésekre nyomásmagasság információval kell válaszolnia. Megjegyzés. – Az összeütközés-elhárító fedélzeti rendszer (ACAS) működése a veszélyeztető légijármű C-módú válaszaiban foglalt nyomásmagasság közlésétől függ. 2.1.3.2.2 Ajánlás. – A 7,62 m (25 láb) vagy ennél jobb nyomásmagasság forrású légijárműveknél az S-módú válaszjeladók által a szelektív lekérdezésekre adott válaszban (azaz az AC mezőben, 3.1.2.6.5.4 pont) szolgáltatott nyomásmagasság információt 7,62 m (25 láb) növekményekben kell jelenteni. Megjegyzés. – Az ACAS teljesítménye jelentősen megnövekszik, ha egy veszélyeztető légijármű 7,62 m 25 láb) növekményekben jelenti a nyomásmagasságot. 2.1.3.2.3 Minden A/C-módú válaszjeladónak a nyomásmagasságot C-módú válaszokban, az információ impulzusokban kódolva kell jelentenie. 2.1.3.2.4 Minden S-módú válaszjeladónak a nyomásmagasságot C-módú válaszokban az információ impulzusokban kódolva, és az S-módú válaszok AC mezejében kell jelentenie. 2.1.3.2.5 Amikor egy S-módú válaszjeladó nem kap több nyomásmagasság információt a 7,62 m (25 láb) vagy annál jobb növekményt biztosító forrástól, akkor a jelentett magasság érték legyen azonos a légijármű nem-korrigált nyomásmagassága mért értékének 30,48 m (100 láb) növekményekben való kifejezéséből nyert értékével és a Q bit értékét (lásd 3.1.2.6.5.4 b)) 0-ra kell beállítani. Megjegyzés. – Ez az előírás az S-módú válaszjeladó beépítésére és használatára vonatkozik. A cél annak biztosítása, hogy egy 30,48 m (100 láb) növekmény forrásból nyert magasság adatokat ne jelentsék a 7,62 m (25 láb) kifejezésű adatok számára szolgáló formátumok felhasználásával. 2.1.3.3 Azon válaszjeladóknak, amelyeket azon légtéren belül használnak, amelyre S-módú fedélzeti képesség szükségességét állapították meg, szintén válaszolniuk kell a közös módú és S-módú lekérdezésekre a 3.1.2 pont alkalmazható rendelkezéseivel összhangban. 2.1.3.3.1 A másodlagos légtérellenőrző radar S-módú válaszjeladók kötelező felszerelésére vonatkozó követelményeknek körzeti léginavigációs egyezményeken kell alapulniuk, amelyeknek meg kell határozniuk a légteret és a fedélzethez kapcsolódó megvalósítás időléptékét. 2.1.3.3.2 Ajánlás. – A 2.1.3.3.1 pontban jelzett egyezményeknek biztosítaniuk kell a legalább öt évvel korábbi előzetes értesítés lehetőségét. 2.1.4 A-módú válasz kódok (információ impulzusok) 2.1.4.1 Minden válaszjeladó legyen képes 4096, a 3.1.1.6.2 pontban megadott jellemzők szerinti válasz kód generálására. 2.1.4.1.1 Ajánlás – A légiforgalmi szolgálatok hatóságai hozzák létre a másodlagos légtérellenőrző radar kódok kijelölési eljárásait a körzeti léginavigációs egyezményeknek megfelelően, figyelembe véve a rendszer többi felhasználóit is. Megjegyzés. – A másodlagos légtérellenőrző radar kódok kijelölésének alapelvei a Doc 4444, 8. fejezetében találhatók. 2.1.4.2 Különleges célokra az alábbi A-módú kódokat fenn kell tartani: 2.1.4.2.1 A 7700-as kódot a vészhelyzetben lévő légijármű felismerésének biztosításához. 2.1.4.2.2 A 7600-as kódot rádiókommunikáció meghibásodással rendelkező légijármű felismerésének biztosításához. 2.1.4.2.3 A 7500-as kódot a jogellenes beavatkozás alatt lévő légijármű felismerésének biztosításához. 2.1.4.3 A földi dekódoló berendezések esetén megfelelően biztosítani kell, hogy az A-módú 7500-as, 7600-as és 7700-as kódokat azonnal felismerjék. 2.1.4.4 Ajánlás. – A körzeti egyezménytől függően az A-módú 0000 kódot általános célú kódként való kijelölésre kell fenntartani. 2.1.4.5 Az A-módú 2000-es kódot olyan légijármű felismerésére kell fenntartani, amely a légiforgalmi irányító egységtől nem kapott utasítást a válaszjeladó működtetésére. 2.1.5 Az S-módú fedélzeti berendezés képességei 2.1.5.1 Minden S-módú válaszjeladó az alábbi öt szint egyikének feleljen meg: 2.1.5.1.1 Szint 1 – az 1. szintű válaszjeladók rendelkezzenek a következőkhöz előírt képességekkel:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes